CELEX: 22004D0647
Language: sk
Date: 2004-06-30 00:00:00
Title: 2004/647/ES: Rozhodnutie č. 2/2004 Rada ministrov ACP-ES z 30. júna 2004 o revízii podmienok financovania krátkodobých výkyvov v príjmoch z vývozu (Príloha II k Dohode o partnerstve ACP-ES podpísanej v Cotonou)

22.9.2004   
            
            
               SK
            
            
               Úradný vestník Európskej únie
            
            
               L 297/18
            
         
      ROZHODNUTIE č. 2/2004 RADA MINISTROV ACP-ES
   z 30. júna 2004
   o revízii podmienok financovania krátkodobých výkyvov v príjmoch z vývozu (Príloha II k Dohode o partnerstve ACP-ES podpísanej v Cotonou)
   (2004/647/ES)
   RADA MINISTROV ACP-ES,
   so zreteľom na Dohodu o partnerstve ACP-ES podpísanú v Cotonou 23. júna 2000, najmä na jej článok 100,
   keďže:
   
               (1)
            
            
               Dôležitosť systému dodatočnej podpory zameraného na zmiernenie nepriaznivých dôsledkov nestability v príjmoch z vývozu bola zdôraznená v Dohode o partnerstve ACP-ES podpísanej v Cotonou 23. júna 2000.
            
         
               (2)
            
            
               V súlade s článkom 68 ods. 3 Dohody o partnerstve ACP-ES, s najmenej rozvinutými, pevninou uzavretými a ostrovnými štátmi ACP sa zaobchádza priaznivejšie.
            
         
               (3)
            
            
               V súlade s článkom 11 prílohy II dohody ustanovenia kapitoly 3 tejto prílohy o financovaní krátkodobých výkyvov v príjmoch z vývozu podliehajú preskúmaniu najneskôr po dvoch rokoch ich uplatňovania a dodatočne na žiadosť jednej zo strán.
            
         
               (4)
            
            
               S cieľom zlepšiť fungovanie systému financovania krátkodobých výkyvov v príjmoch z vývozu a zabezpečiť, aby primeranejšie zodpovedal jeho cieľom,
            
         ROZHODLA TAKTO:
   Článok 1
   Článok 9 ods. 1 prílohy II Dohody o partnerstve ACP-ES sa nahrádza takto:
   
      „1.   Oprávnenosť na udelenie dodatočných zdrojov nastáva v prípade:
      
                  a)
               
               
                  10 % (2 % v prípade najmenej rozvinutých, pevninou uzavretých a ostrovných štátov) straty príjmov z vývozu tovaru v porovnaní s aritmetickým priemerom príjmov za prvé tri roky prvých štyroch rokov predchádzajúcich roku uplatňovania,
                  alebo
                  10 % (2 % v prípade najmenej rozvinutých, pevninou uzavretých a ostrovných štátov ACP) straty príjmov z vývozu z celkového množstva poľnohospodárskych alebo nerastných výrobkov v porovnaní s aritmetickým priemerom príjmov za prvé tri roky prvých štyroch rokov predchádzajúcich roku uplatňovania pre krajiny, v ktorých príjmy z vývozu poľnohospodárskych alebo nerastných výrobkov predstavujú viac než 40 % celkových príjmov z vývozu tovaru, a
               
            
                  b)
               
               
                  2 % zvyšovanie plánovaného verejného dlhu zahrnutého v rozpočte pre daný rok alebo predpokladaného na nasledujúci rok.“
               
            
   Článok 2
   Toto rozhodnutie nadobúda účinnosť v deň jeho prijatia.
   
      V Bruseli 30. júna 2004
      
         
            Predseda Výboru veľvyslancov ACP-ES
         
         
            za Radu ministrov ACP-ES
         
         J. OBIA